Անհայտ զինվորը (ֆիլմ, 1955)

«Անհայտ զինվորը» (), ռեժիսոր Էդվին Լայնեի կինոֆիլմը, որը էկրան է բարձրացել 1955 թվականին։ Վյայնյո Լիննայի համանուն վեպի առաջին էկրանավորումն է։ Մինչ այժմ մնում է ֆիննական ամենահաջողված ֆիլմը․ կինոթատրոններում այն դիտել է շուրջ 2,8 մլն մարդ, ինչը կազմել է այն ժամանակվա Ֆինլանդիայի բնակչության կեսից ավելին։ 2000 թվականից սկսած՝ ամեն տարի Ֆինլանդիայի անկախության օրը պետական «Yle» հեռուստառադիոընկերությունը ֆիլմը ցուցադրում է իր ալիքներով։ 2017 թվականին թողարկվել է ֆիլմի նոր տարբերակը, որը նկարահանել է ռեժիսոր Ակու Լոուհիմիեսը։

Սյուժե 
Ֆիլմը պատմում է խորհրդա-ֆիննական պատերազմի իրադարձությունների մասին, որոնք ցուցադրվել են սովորական ֆինն զինվորների աչքերով։ 1941 թվականի հունիսին գնդացրային դասակը, որի կազմի մեջ մտնում են ֆիլմի հերոսները, հրաման է ստանում շարժվել դեպի խորհրդային սահմանը։ Չնայած անփորձությանը, սկզբում հաջողությունը ուղեկցում է ֆիններին, նրանք նույնիսկ գրավում են Պետրոզավոդսկը և շարժվում են խորհրդային տարածքի խորքը։ Սակայն, երբ պատերազմը ձգձգվում է, և փորձությունները գնալով ավելի դաժան են դառնում, զինվորներին հասկանալի է դառնում իրենց պայքարի անհույս լինելը...

Դերերում 
 Կոստի Կլեմելյա – լեյտենանտ Վիլե Կոսկելա
 Հեյկի Սավոլայնեն – սերժանտ Ուրհո Հիետանեն
 Ռեյնո Տոլվանեն – կապրալ Անտտի Ռոկկա
 Վեյկկո Սինիսալո – կապրալ Լախտինեն
 Օկե Լինդման – կապրալ Լեխտո
 Պենտտի Սիիմես – Մյայատյա
 Լեո Ռյուտու – շարքային Վանհալ
 Կաարլո Հալտունեն – շարքային Ռահիկայնեն
 Մատտի Ռանին – կապիտան Կարիլուոտո
 Յուսսի Յուրկա – լեյտենանտ Լամմիո
 Թաունո Պալո – մայոր Սարաստյե
 Պենտի Իրյալա – կապիտան Կաառնա
 Վիլհո Սիիվոլա – ''կապրալ Մյակիլյա

Մրցանակներ և անվանակարգեր 
 1956 - Կաթոլիկ կինոյի կազմակերպության մրցանակ Բեռլինի կինոփառատոնում,
 1956 - «Յուսսի» ազգային 6 մրցանակ լավագույն ռեժիսոր (Էդվին Լայնե), լավագույն պրոդյուսեր (Տոյվո Սյարկկյա), լավագույն սցենար (Յուհա Նևալայնեն), լավագույն դերասան (Օկե Լինդման և Վեյկկո Սինիսալո), լավագույն մոնտաժի համար հատուկ մրցանակ (Արմաս Վալասվուո, Օսմո Հարքիմո),
 1959 - առաջադրվել է ՄԱԿ-ի մրցանակի Բրիտանական կինոակադեմիայի կողմից։

Ծանոթագրություններ 

1955 ֆիլմեր
Գրական ստեղծագործությունների էկրանավորումներ
Ֆիլմեր Երկրորդ համաշխարհային պատերազմի մասին
Ֆիննական ֆիլմեր
Ֆիլմեր, որոնց գործողությունները տեղի են ունենում Ռուսաստանում
Վեպերի էկրանավորումներ
Ֆրանսերեն ֆիլմեր
Բնօրինակում անաղբյուր հոդվածներ